સમાજવાદી પાર્ટીમાં ચૂંટણી ચિહ્નને લઇને વાતાવરણ ઉગ્ર બન્યું છે. બે ભાગલાઓમાં વહેંચાયેલા સપા પક્ષના બંન્ને નેતાઓ સાયકલના ચિહ્ન પર દાવો કરી રહ્યાં છે. અહીં મહત્વપૂર્ણ વાત એ છે કે જો ચૂંટણી પંચ એ વાતનો નિર્ણય ન કરી શકે કે પાર્ટીમાં કોની પાસે વધુ બહુમત છે, તો તે સાયકલના ચૂંટણી ચિહ્ન પર જ રોક લાગવે એવું બને. ઉપલબ્ધ જાણકારી અનુસાર, જો એક નિશ્ચિત સમયમાં આ વાતનો નિર્ણય ન થઇ શક્યો તો ચૂંટણી પંચ આ ચિહ્ન પર રોક લગાવી દેશે.